尺規作圖

尺規作圖，又叫古典作圖，係種畫圖法，即係衹用
兩臂足夠長嘅圓規，同
無刻度線又夠長嘅直尺
來畫圖。把尺只能夠用來畫直線，圓規只能夠畫圓同截取經已畫出嘅兩點之間嘅距離。

尺規作圖途中唔准靠量角器。

要求

基本畫法
對於一個尺規作圖問題，衹能夠用到下面嘅基本操作去解決，除此之外嘅操作都係唔用得嘅。
 知道兩個點，可以用條直線將佢哋連埋；
 知道圓心同半徑，可以畫一個圓；
 如果已經畫出嘅兩條線相交，可以畫出佢哋嘅交點，又可以細分做直線同直線相交、直線同圓相交、圓同圓相交三種情況。

有限
除此之外，一個尺規作圖問題必須喺有限步之內解決。所以好似取極限之類嘅問題尺規作圖係做唔到嘅。

例如：橢圓上所有嘅點都可以揾到，但係無辦法連續畫出橢圓曲線。

歷史

尺規作圖係幾何學史上非常重要嘅一環：要研究幾何學，就實要做到將啲幾何物體畫出嚟；遠古時代嘅幾何學研究者並冇電腦等嘅現代架生，所以佢哋要整啲原始嘅間尺同圓規，仲要證明到呢啲間尺同圓規真係畫到直線同圓形出嚟；而有咗畫直線同圓形嘅方法，佢哋就要靠呢兩樣嘢畫出更多唔同嘅幾何物體，噉先至可以研究幾何學。

攷

幾何學